Sugʻurta xizmatlari bozorini yanada rivojlantirish chora-tadbirlari toʻgʻrisida
(resolution, 2024-08-05)

“Sugʻurta faoliyati toʻgʻrisida”gi Oʻzbekiston Respublikasi Qonuniga va Oʻzbekiston Respublikasi Prezidentining “Oʻzbekiston Respublikasining sugʻurta bozorini isloh qilish va uning jadal rivojlanishini taʼminlash chora-tadbirlari toʻgʻrisida” 2019-yil 2-avgustdagi PQ-4412-son qaroriga muvofiq hamda sugʻurta tizimini rivojlantirishni ragʻbatlantirish, sugʻurtalovchilarning moddiy-texnika bazasini va moliyaviy barqarorligini mustahkamlash, ularning mintaqaviy vakolatxonalarini kengaytirish va aholining sugʻurta tashkilotlariga boʻlgan ishonchini oshirish maqsadida Vazirlar Mahkamasi qaror qiladi: 5. Yuridik shaxslar uchun sugʻurtaning ixtiyoriy turlari boʻyicha yillik xarajatlar normativi mahsulotlar (ishlar, xizmatlar)ni sotishdan olingan tushum yillik hajmining ikki foizi miqdorida belgilansin. Oʻzbekiston Respublikasi Moliya vazirligi va Davlat soliq qoʻmitasi idoraviy normativ hujjatlarga tegishli oʻzgartirishlar kiritsinlar. 6. Oʻzbekiston Respublikasi Hukumatining 2-ilovaga muvofiq ayrim qarorlari oʻz kuchini yoʻqotgan deb hisoblansin. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Oʻzbekiston Respublikasi Vazirlar Mahkamasining “Fuqarolarga qarashli mol-mulkning davlat majburiy sugʻurtasi toʻgʻrisida” 1993-yil 23-dekabrdagi 609-son qarori (Oʻzbekiston Respublikasi QT, 1993-y., 12-son, 45-modda). 2. Oʻzbekiston Respublikasi Vazirlar Mahkamasining “Parvozlarda qatnashuvchi uchuvchilar — texnik xodimlar tarkibining davlat majburiy shaxsiy sugʻurtasi boʻyicha sugʻurta summalari va sugʻurta tariflari miqdorlari toʻgʻrisida” 1993-yil 29-dekabrdagi 612-son qarori. 3. Oʻzbekiston Respublikasi Vazirlar Mahkamasining “Garovga qoʻyilgan mulkni majburiy sugʻurta qilish boʻyicha sugʻurta toʻlovlari miqdorlarini belgilash toʻgʻrisida” 1994-yil 3-maydagi 233-son qarori (Oʻzbekiston Respublikasi QT, 1994-y., 5-son, 26-modda). 4. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining “Fuqarolarga qarashli mol-mulkning davlat majburiy sugʻurtasi toʻgʻrisida” 1993-yil 23-dekabrdagi 609-son qaroriga oʻzgartirish va qoʻshimchalar kiritish toʻgʻrisida” 1994-yil 14-dekabrdagi 603-son qarori (Oʻzbekiston Respublikasi QT, 1994-y., 12-son, 55-modda). 5. Oʻzbekiston Respublikasi Vazirlar Mahkamasining “Oʻzbekiston Respublikasi Vazirlar Mahkamasining “Kreditlar qaytarilishi va dehqonchilik mahsulotlarini yetishtirish boʻyicha ishlarni oʻtkazish uchun avans tariqasida beriladigan mablagʻlar qaytarilishi hamda fyuchers kontraktlar boʻyicha qishloq xoʻjaligi korxonalarining javobgarligini majburiy sugʻurta qilish boʻyicha sugʻurta toʻlovlari miqdorlarini tasdiqlash toʻgʻrisida” 1997-yil 9-apreldagi 179-son qarori (Oʻzbekiston Respublikasi QT, 1997-y., 4-son, 16-modda). 6. Oʻzbekiston Respublikasi Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar va qoʻshimchalar kiritish toʻgʻrisida” 1998-yil 29-iyuldagi 321-son qarori. 7. Oʻzbekiston Respublikasi Vazirlar Mahkamasining “Meva-sabzavot mahsulotlari, sut va chorva mahsulotlari xarid qilishga shartnomalar boʻyicha hisob-kitoblar oʻz vaqtida qilinishi uchun javobgarlikni sugʻurta qilish toʻgʻrisida” 1999-yil 25-martdagi 132-son qarori. II. Oʻzbekiston Respublikasi Vazirlar Mahkamasining “Harbiy xizmatchilar va harbiy majburiyatli shaxslarning, oddiy askarlar hamda boshliqlar tarkibiga kiruvchi shaxslarning davlat majburiy sugʻurtasi toʻgʻrisida” 1994-yil 26-yanvardagi 38-son qarorida (Oʻzbekiston Respublikasi QT, 1994-y., 1-son, 6-modda): muqaddimada “sugʻurta toʻgʻrisida Oʻzbekiston Respublikasi Qonuniga muvofiq” soʻzlari “Oʻzbekiston Respublikasining amaldagi qonun hujjatlariga muvofiq” soʻzlari bilan almashtirilsin; 1-bandda: “shaxsiy” soʻzi chiqarib tashlansin; band quyidagi mazmundagi uchinchi xatboshi bilan toʻldirilsin: “Oʻzbekiston Respublikasi Mudofaa vazirligi, Ichki ishlar vazirligi, Milliy xavfsizlik xizmati, Davlat bojxona qoʻmitasi, Favqulodda vaziyatlar vazirligi, Davlat chegaralarini himoya qiluvchi qoʻmita sugʻurtalovchilar hisoblanadilar”; 2-bandning birinchi xatboshi quyidagi tahrirda bayon qilinsin: “Belgilansinki, vakil qilingan sugʻurtalovchi sugʻurta summasi toʻlaydi”; 3-band quyidagi tahrirda bayon qilinsin: “3. Belgilab qoʻyilsinki: eng kam oylik ish haqining 20 foizi miqdoridagi sugʻurta mukofoti tarifi, shu jumladan vakil qilingan sugʻurtalovchining sugʻurta oʻtkazishga ushbu sugʻurta mukofotlari summasining 8 foizi miqdoridagi xarajatlari 2002-yil 31-dekabrgacha amal qiladi; bir sugʻurta qilinuvchiga bir yilga eng kam oylik ish haqining 20 foizi miqdoridagi sugʻurta mukofoti tarifi — 2003-yil 1-yanvardan boshlab joriy etiladi”; 4-banddan “shaxsiy” soʻzi chiqarib tashlansin. Quyidagi mazmundagi 4.1 va 4.2-bandlar bilan toʻldirilsin: “4.1. “Kafolat” davlat-aksiyadorlik sugʻurta kompaniyasi (vakil qilingan sugʻurtalovchi) mazkur qarorda belgilangan tartibda majburiy davlat sugʻurtasi oʻtkazishni 2002-yil 31-dekabrgacha davom ettirsin. “Oʻzbekinvest” eksport-import milliy sugʻurta kompaniyasi (vakil qilingan sugʻurtalovchi) majburiy davlat sugʻurtasi oʻtkazishni mazkur qarorda belgilangan tartibda 2003-yil 1-yanvardan boshlasin. 4.2. “Kafolat” davlat-aksiyadorlik sugʻurta kompaniyasi 2003-yil 1-fevralgacha harbiy xizmatchilar va harbiy majburiyatli shaxslarning, oddiy va boshliqlar tarkibiga kiruvchi shaxslarning majburiy davlat sugʻurtasiga tegishli hujjatlar roʻyxati va sugʻurta zaxiralari vositalari “Oʻzbekinvest” eksport-import milliy sugʻurta kompaniyasiga berilishini taʼminlasin. “Oʻzbekinvest” eksport-import milliy sugʻurta kompaniyasi hujjatlar roʻyxati va sugʻurta zaxiralari vositalarini qabul qilsin, keyingi har bir yil boshlangunga qadar Oʻzbekiston Respublikasi Mudofaa vazirligi, Ichki ishlar vazirligi, Milliy xavfsizlik xizmati, Davlat bojxona qoʻmitasi, Favqulodda vaziyatlar vazirligi, Davlat chegaralarini himoya qiluvchi qoʻmita bilan zarur sugʻurta shartnomalari tuzilishini taʼminlasin”. III. Oʻzbekiston Respublikasi Vazirlar Mahkamasining “Oʻzbekinvest Interneshnl”, “Oʻz-AIG” qoʻshma sugʻurta kompaniyalarini va “AIG-Oʻzbekinvest” agentligini tashkil etish toʻgʻrisida” 1994-yil 23-noyabrdagi 565-son qarorida: muqaddimada “Sugʻurta toʻgʻrisida” soʻzlari “Sugʻurta faoliyati toʻgʻrisida” soʻzlari bilan almashtirilsin; 2-bandda “tijorat tavakkalchiliklarini umumiy sugʻurta qilish hamda chet ellik va mamlakatimiz investorlari hayotini sugʻurta qilish sohasida sugʻurta xizmatlari, shu jumladan erkin muomaladagi valyutadagi toʻlov bilan” soʻzlari chiqarib tashlansin. IV. Oʻzbekiston Respublikasi Vazirlar Mahkamasining “Oʻzbekiston temir yoʻllari” davlat-aksiyadorlik kompaniyasining texnik va xizmat koʻrsatuvchi xodimlarining hamda Oʻzbekiston Respublikasi soliq organlari xodimlarining majburiy shaxsiy davlat sugʻurtasi boʻyicha sugʻurta summalari va sugʻurta tariflari miqdorlari toʻgʻrisida” 1994-yil 10-dekabrdagi 631-son qarorida: qarorning nomi quyidagi tahrirda bayon qilinsin: “Oʻzbekiston Respublikasi soliq organlari xodimlarining majburiy davlat sugʻurtasi boʻyicha sugʻurta summalari va sugʻurta tariflari miqdorlari toʻgʻrisida”; muqaddimada “Sugʻurta toʻgʻrisida” va Oʻzbekiston Respublikasi Vazirlar Mahkamasining “Oʻzbekiston Respublikasi Davlat soliq qoʻmitasini tashkil etish va uning faoliyati masalalari toʻgʻrisida” 1994-yil 4-martdagi 114-son qarori bilan” soʻzlari “Davlat soliq xizmati toʻgʻrisida” soʻzlari bilan almashtirilsin; 1-band chiqarib tashlansin; 2—7-bandlar quyidagi tahrirda bayon qilinsin: “2. Belgilansinki, soliq organlari xodimlarining majburiy davlat sugʻurtasi respublika budjeti mablagʻlari hisobiga amalga oshiriladi. 3. Belgilab qoʻyilsinki, soliq organlari xodimlarining majburiy davlat sugʻurtasi boʻyicha sugʻurta summasi toʻlov kunida qonun hujjatlarida belgilangan eng kam oylik ish haqi miqdorining 80 baravarini tashkil etadi. 4. Belgilansinki, sugʻurta mukofoti Davlat soliq qoʻmitasi (sugʻurta qildiruvchi) tomonidan vakil qilingan sugʻurtalovchiga sugʻurta qilinishi kerak boʻlgan sugʻurta qildiruvchining har bir xodimiga toʻlash paytida amal qilgan eng kam oylik ish haqi miqdorining 20 foizi miqdorida toʻlanadi. 5. “Kafolat” davlat-aksiyadorlik sugʻurta kompaniyasi (vakil qilingan sugʻurtalovchi) mazkur qarorda belgilangan tartibda majburiy davlat sugʻurtasini amalga oshirishni 2002-yil 31-dekabrgacha davom ettirsin. “Oʻzbekinvest” eksport-import milliy sugʻurta kompaniyasi (vakolatli sugʻurtalovchi) mazkur qarorda belgilangan tartibda majburiy davlat sugʻurtasi oʻtkazishni 2003-yil 1-yanvardan boshlasin. 6. “Kafolat” davlat-aksiyadorlik sugʻurta kompaniyasi soliq organlari xodimlarining majburiy davlat sugʻurtasiga tegishli hujjatlarning nusxalari va sugʻurta zaxiralari mablagʻlari 2003-yil 1-fevralgacha “Oʻzbekinvest” eksport-import milliy sugʻurta kompaniyasiga berilishini taʼminlasin. “Oʻzbekinvest” eksport-import milliy sugʻurta kompaniyasi hujjatlarni va sugʻurta zaxiralari vositalarini qabul qilsin hamda har bir keyingi yil boshlangunga qadar Oʻzbekiston Respublikasi Davlat soliq qoʻmitasi bilan zarur sugʻurta shartnomalari tuzilishini taʼminlasin. 7. Oʻzbekiston Respublikasi Moliya vazirligi bir oy muddatda Soliq organlari xodimlarining majburiy davlat sugʻurtasi qoidalarini tasdiqlasin. VIII. Oʻzbekiston Respublikasi Vazirlar Mahkamasining “Oʻzagrosugʻurta” Davlat-aksiyadorlik sugʻurta kompaniyasi faoliyatini tashkil etish masalalari toʻgʻrisida” 1997-yil 6-martdagi 125-son qarorida: 1-band quyidagi tahrirda bayon qilinsin: “1. Qishloq xoʻjaligi ishlab chiqaruvchilari, korxonalar va qishloq joylarda yashovchi aholi mulkiy manfaatlarining sugʻurta himoyasi “Oʻzagrosugʻurta” davlat-aksiyadorlik sugʻurta kompaniyasi faoliyatining ustuvor yoʻnalishi etib belgilansin. Banklarning kreditlari qaytarilmaganligi uchun qishloq xoʻjaligi korxonalarining javobgarligini sugʻurta qilish, shuningdek qishloq xoʻjaligi mahsulotlari yetishtirish uchun avans tariqasida beriladigan mablagʻlarning qaytarilishi sugʻurtasining va fyuchers kontraktlari boʻyicha 1 va 2-ilovalarga muvofiq hamda sugʻurta tariflarining miqdorlari: banklarning kreditlari qaytarilmaganligi uchun qishloq xoʻjaligi korxonalarining javobgarligini sugʻurta qilish boʻyicha 2,5% miqdorida va qishloq xoʻjaligi mahsulotlari yetishtirish uchun avans tariqasida beriladigan va fyuchers kontraktlar boʻyicha beriladigan mablagʻlarning sugʻurtasi sugʻurta summasining 1 foizi miqdorida boʻlgan sxemalarga rozilik berilsin”; 3-band chiqarib tashlansin; 4-bandning ikkinchi xatboshi quyidagi tahrirda bayon qilinsin: “Oʻzagrosugʻurta” davlat-aksiyadorlik sugʻurta kompaniyasining, uning ijro etuvchi apparatining tuzilmasi va kompaniya xodimlari soni kompaniyaning Kuzatuvchi kengashi tomonidan belgilanadi”; 1, 4, 5 va 5a-ilovalar chiqarib tashlansin; 2 va 3-ilovalar tegishli ravishda 1 va 2-ilovalar deb hisoblansin. XI. Oʻzbekiston Respublikasi Vazirlar Mahkamasining “Obyektlarni davlat mablagʻlari va Hukumat kafolati ostidagi kreditlar hisobiga barpo etishda qurilish tavakkalchiliklarini majburiy sugʻurta qilish toʻgʻrisida” 1999-yil 20-dekabrdagi 532-son qarorida (Oʻzbekiston Respublikasi QT, 1999-y., 12-son 70-modda): 2-bandning uchinchi xatboshi quyidagi tahrirda bayon qilinsin: “qurilish pudrati shartnomalari boʻyicha mablagʻ bilan taʼminlash faqat shartnomalar sugʻurta polislari mavjud boʻlgan taqdirda boshlanadi. Sugʻurta polisi sugʻurtalovchi tomonidan sugʻurta qildiruvchiga sugʻurta shartnomasida belgilangan sugʻurta mukofoti toʻlangandan keyin taqdim etiladi”; ilovaning 1-bandi ikkinchi xatboshidan “Sugʻurta toʻgʻrisida”gi Oʻzbekiston Respublikasi Qonuniga” soʻzlari chiqarib tashlansin.